ভারত বাংলাদেশের শিল্প ও সাহিত্যিক ও দু’পার বাংলার মানুষের মহামিলনে বেনাপোলে বৈশাখ দিবস উদযাপিত। দু’পারের মানুষ বৈশাখের অনুষ্টানে মিলেমিশে একাকার হয়ে যায়। অসাম্প্রদায়িক বাঙ্গালির প্রাণের এ উৎসবকে ঘিরে শার্শা উপজেলার বেনাপোল, নাভারন, বাগআঁচড়া ও উপজেলা সদরে নানা কর্মসূচি পালিত হয় । উপজেলা প্রশাসন ছাড়াও বিভিন্ন রাজনৈতিক, সামাজিক-সাংস্কৃতিক ও বিভিন্ন শিক্ষা প্রতিষ্ঠান এবং ব্যবসায়ী প্রতিষ্ঠানের পক্ষ থেকে বর্ষবরণের নানা কর্মসূচি গ্রহণ করা হয় । উৎসবকে ঘিরে চিরায়ত মঙ্গল শোভাযাত্রা, পান্তা-ইলিশের পাশাপাশি বিভিন্ন ভর্তা দিয়ে পান্তাসহ বিভিন্ন দেশীয় মুখরোচক খাবার পরিবেশন এবং সাংস্কৃতিক অনুষ্টানের আয়োজন করা হয় । প্রতি বছরের মত পহেলা বৈশাখ উপলক্ষ্যে উপজেলার বেনাপোল ও বাগআঁচড়ায় মেলা বসেছে ।